Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: 84/1996. (VI. 14.) Korm. rendelettel.”
Paragraph Index: 282

5. Áru- és postajegyzék (Manifest) A légi jármű parancsnokának vagy üzembentartójának vagy a légijármű kiszolgálásáért felelős szervezetnek az Áru- és postajegyzéket a vonatkozó fuvarokmányokkal, vámokmányokkal és a vámkezelés elvégzéséhez szükséges egyéb engedélyekkel és bizonylatokkal együtt kell az ellenőrző vizsgálat megtartása céljából átadni a repülőtéren működő határvámhivatal részére. Az Áru- és postajegyzéket két példányban kell benyújtani. Az ellenőrző vizsgálat megtartása után az Áru- és postajegyzék másolati példányát, a benyújtott fuvar- és egyéb okmányokkal együtt a légi jármű parancsnoka vagy üzembentartója részére vissza kell adni. A visszaadás időpontját — óra, perc feltüntetésével — az Áru- és postajegyzék mindkét példányán el kell ismertetni. Kívánságra a benyújtott egyéb okmányok átvételét — átadását a vámhivatal hasonló módon igazolja.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes